text: Kryb og kravl mellem fingrene
  25 maj 2016 kl. 21.10
  Børn talte dyr i Kolding.
  Elever, lærere og forældre fra ni specialskoler i Kolding Kommune rykkede onsdag ud af klasselokalerne.
  - Eleverne skal blive gode til at blive nysgerrige og gå på opdagelse. Bruge deres sanser, når de er ude i lokalområdet, siger Jørn Chemnitz, der er Naturvejleder i Kolding Kommune i TV SYD.
  Børnene skulle undersøge, hvor mange forskellige smådyr, der er på legepladser og i græsplæner omkring skolerne.
  - Mange af de ting børnene finder i dag, var faktisk vores kost for et par tusinde år siden. Det var det vi levede af, siger Jørn Chemnitz.
  Dagens dyretælling var både for at få en spændende oplevelse, men også for at lære noget.
  - Så skal de lære at sortere dyrene op efter, hvor mange ben de har. Så har vi lært dem noget systematik også, siger Jørn Chemnitz.
  